laion/Wikipedia-Exotic huggingface dataset:
קיבדו

קיבדו (בספרדית: Quibdó) היא בירת מחוז צ'וקו שבמערב קולומביה, בסמוך לנהר אטרטו. שטחה של העיר הוא 3,337.5 קילומטרים רבועים ואוכלוסייתה מונה 97,714 תושבים, רובם אפרו-קולומביאנים ובני הקפוזו. בזמנים פרה-היסטוריים יער הגשם צ'וקו שימש כמחסום עיקרי בין מסו-אמריקה לבין תושבי האנדים, וכן הלחות הגבוה באזור הרחיקה גם את המתיישבים הספרדים. אינדיאנים בני שבט האמברה העניקו את השטח למסדר הפרנציסקנים בשנת 1648, שבטים אויבים תקפו את השטח כדי למנוע את ההתיישבות, אך הם נסוגו בתום שש שנות לחימה. במאה ה-19 רצו למצוא נתיב שיט שמחבר בין האוקיינוס השקט לאוקיינוס האטלנטי, מלבד מצר מגלן. אז התגלתה התעניינות באזור צ'וקו מצד הקולוניאליזם האירופאי, שכן אלכסנדר פון הומבולדט הציע לחצות את יבשת דרום אמריקה דרך נהר אטרטו. הרעיון נגנז ונתיב השיט החדש הרצוי הושג על ידי הקמת תעלת פנמה. באותה התקופה חקרו את אזור צ'וקו, זהב ופלטינה נמצאו בקרבת נהר אטרטו, והדבר הבטיח את צמיחתה של העיר קיבדו ואת מעמדה כבירת המחוז. בקיבדו אקלים טרופי של יערות גשם (לפי שיטת קפן) לח ומעונן במיוחד בו כמעט ולא ניכר שינוי בין העונות השונות. זוהי העיר הגשומה ביותר בדרום אמריקה, וכן העיר הגשומה ביותר מבין הערים בעלות שטח זהה או גדול ממנה - למשל, מונרוביה בירת ליבריה, סופגת 3 מטרים פחות של גשמים בשנה לעומת קיבדו. מקורה של כמות הגשמים הנכבדת בעיר בהרי האנדים שממזרח לעיר, החוסמים את הרוחות המגיעות ממערב, אזור ההתכנסות הבין-טרופי, וכך במהלך השנה הודות גם לזרם הומבולדט, הרוחות מצטברות בצפון היבשת בקו האורך בו נמצאת העיר. התוצאה היא שהאוויר הלא-היציב והמתרומם המגיע מאזור ההתכנסות הבין-טרופי, נאלץ לעבור מעל למישור צ'וקו וכשהוא מתקרר נותרת בו לחות רבה. ממטרי גשם מלווים בסופות ברקים יורדים על העיר מדי יום, ופרקי הזמן בהם ניתן לראות את השמש נמשכים לעיתים רחוקות מספר שעות לאחר הזריחה. מדיה וקבצים בנושא קיבדו בוויקישיתוף אתר האינטרנט הרשמי של קיבדו קיבדו, באתר אנציקלופדיה בריטניקה (באנגלית) אתר העיר History of Quibdó [1]
אישטוואן באטורי, שליט טרנסילבניה (1529–1530)

אישטוואן באטורי שומיואי שליט טרנסילבניה (בהונגרית: Somlyói Báthory István, ‏ 1477–1532 אלבה יוליה) היה אציל הונגרי, שליט טרנסילבניה בשנים 1530-1529, אביו של השליט אישטוואן באטורי שהפך לסטפאן באטורי, מלך פולין. אישטוואן באטורי שומיואי נולד בשנת 1477 למיקלוש באטורי סאניסלופי (1498-1445) ולז'ופיה באנפי לושונצי. היו לו שני אחים וארבע אחיות. ב-26 בנובמבר 1519 ניכס לעצמו באמצעות הסכם ובאמצעים צבאיים מידי הענף אצ'די של משפחת באטורי את העיר סינרוואראליה, בימינו סיאן, במרמורש, יחד עם השוק ומחצית האחוזה הנספחת לאותה עיר. באותה תקופה הפך אישטוואן באטורי למקורב של יאנוש סאפויאי. התמנה לאישפאן של המחוז סבולץ' ובשנים 1521–1522 מילא ככל הנראה תפקיד של סגן שליט (וויבוד) של טרנסילבניה. בשנת 1524 קרוביו, בניו של יאנוש באטורי סאניסלופי - פטר ואימרה - מזכירים אותו כמכהן עדיין כאישפאן של סבולץ'. ב-13 בספטמבר 1523 מינתה אותו מלכת הונגריה מריה לבית הבסבורג כאישפאן של מחוז ברג וכמפקד העיר מונקאץ'. הוא כיהן בשני תפקידים אלה עד לקרב מוהאץ'. בשנים 1523–1524 כיהן בסבולץ' יחד עם אנדראש באטורי. בפברואר 1530 יאנוש זאפויאי, שבינתיים הוכתר למלך הונגריה, מינה את אישטוואן באטורי לשליט טרנסילבניה (וויבוד או בהונגרית - ואיידה). אחרי שהסקסונים הטרנסילבנים שלחו אגרות אמונים למלך פרדיננד הראשון, מלך הונגריה, אישטוואן באטורי אילץ אותם בכוח הזרוע לחזור בהם מהחלטתם. בשנת 1531 הצית באטורי את העיר טורדה מפני שראשיה הכריזו על נאמנות לפרדיננד. אישטוואן התחתן עם קטלין טלגדי ונולדו להם 8 ילדים: ארבעה בנים וארבע בנות. מיקלוש קטלין אנדראש (מת ב-1563), היה לקפטן של סאטמר, אביהם של הקרדינל אנדראש באטורי, של בולדיז'אר באטורי ושל אישטוואן באטורי, רב-אישפן של קראסנה אנה (1570-1539), אשתו של ג'יירג' באטורי אצ'די, אמה של ארז'בט באטורי ארז'בט (אליזבת) (1557?-1562) קרישטוף באטורי, (1581-1530) שליט טרנסילבניה בשירות אחיו, סטפאן באטורי, מלך פולין ונסיך טרנסילבניה. היה אביו של נסיך טרנסילבניה ז'יגמונד באטורי. סטפאן באטורי (1586-1533) ז'ופיה באטורי - הייתה אשתו של דמטר צ'אקי, אחר כך של קֶלֶמֶן דוצי אילן היוחסין של משפחת באטורי באתר genealogy של מירוסלב מארק, 2005 לפי Gáspár Zsolt Gábor
המפלגה הלאומנית-דמוקרטית (רומניה)

המפלגה הלאומנית-דמוקרטית (ברומנית: Partidul Naționalist-Democrat) הייתה מפלגה אנטישמית ברומניה, שנוסדה ב-23 באפריל 1910 על ידי ניקולאה יורגה ואלכסנדרו קונסטנטין קוזה ופנתה לקהל בוחרים מבין הבורגנים הזעירים והאינטלקטואלים הדמוקרטים. המפלגה תמכה במלוכה והתנגדה בחריפות לאמנציפציה של היהודים והפיכתם לאזרחים רומנים. כתב העת Neamul Românesc (העם הרומני) שימש כביטאון המפלגה. בבחירות הכלליות, שנערכו ברומניה ב-1919, זכתה המפלגה ב-27 מקומות בפרלמנט הרומני וב-9 מקומות בסנאט הרומני. לפני הבחירות שנערכו ב-1920 התפצלה המפלגה לפי שני מנהיגיה, הסיעה של יורגה זכתה ב-10 מושבים בפרלמנט ושניים בסנאט והסיעה של קוזה זכתה רק בשני מושבים בפרלמנט - לפני הבחירות של 1922 הסיעות התאחדו מחדש, אך זכו רק ב-5 מושבים בפרלמנט ושניים בסנאט. היריבות בין שני ראשי המפלגה הביאה להתפלגות ובעת הפיצול פלג המפלגה של יורגה שמר על השם וויתר על המטרות האנטישמיות, שהיו במצע היסוד של המפלגה. קוזה הקים את ליגת ההגנה הלאומית-נוצרית. המפלגה ניהלה מגעים למטרות איחוד עם מפלגות אחרות, אך הן לא הבשילו, כי המפלגות האחרות היו מעוניינות רק להוסיף לרשימתן את שמו של ניקולאה יורגה, שזכה לפופולריות רבה, אך לא את מפלגתו. מ-1934 נפסק ייצוג המפלגה בבית הנבחרים של רומניה. Partidul Naționalist-Democrat באתר foaienationala.ro (ברומנית) ערך זה הוא קצרמר בנושא מפלגות ובנושא רומניה. אתם מוזמנים לתרום לוויקיפדיה ולהרחיב אותו.
נחמיה רפל

נחמיה רפל (נולד בט' בשבט תש"ט, 8 בפברואר 1949), שימש כמזכ"ל הקיבוץ הדתי, משמש כיו"ר ועדת הכספים של בני עקיבא ותנועת המזרחי העולמי וזוכה באות הוקרה מהנשיא לשעבר שמעון פרס על תרומתו לחברה. רפל נולד ב"אם הקבוצות הדתיות" – קבוצת יבנה לאביו דב רפל, שהיה פרופסור ורב, חוקר נודע בפילוסופיה של החינוך, תולדות עם ישראל ומחשבת ישראל, ואחיו של הסופר והעיתונאי ד"ר יואל רפל. הוא החל את דרכו החינוכית כמדריך בסניף בני עקיבא המקומי והיה שליח למחנות קיץ יהודיים בארצות הברית. טרם שירותו הצבאי למד בישיבת מרכז הרב. רפל התגייס בתחילה לנח"ל ולאחר קורס קצינים עבר הסבה לחיל השריון. הוא השתתף בכיבוש אום כתף במלחמת ששת הימים, היה מפקד פלוגה במלחמת ההתשה בגזרה הצפונית, קמב"ץ בחזית התעלה במלחמת יום הכיפורים וכיהן כסמח"ט שריון עד לדרגת סגן-אלוף במילואים. רפל בוגר תואר ראשון בכלכלה ופילוסופיה יהודית באוניברסיטת בר-אילן, בעל תואר שני בהיסטוריה בטורו קולג', בוגר בית הספר למנהיגות חינוכית ורכש השכלה פיננסית במדרשת רופין. נחמיה נשוי לבת הקיבוץ מיכל, אב לחמש בנות וסב לנכדים. רפל שימש כמחנך ומורה בתיכון של קבוצת יבנה במשך שש שנים ולאחר תקופת כהונה במרכז המשק בקיבוצו נשלח על ידי תנועת בני עקיבא העולמית לשליחות בבריטניה למשך שנתיים. כשחזר קיבל לידיו את ניהול בית הספר העל-יסודי, אותו ניהל במשך שלוש עשרה שנים. היה בהמשך מפקח כולל במינהל לחינוך התיישבותי, ולאחר מכן שימש כמנהל גוף חטיבות עליונות ומנהל האגף לחינוך העל-יסודי במשרד החינוך בירושלים. בשנים האחרונות עושה רפל מגוון תפקידים כלכליים בארגונים שונים. משנת 2010 משמש כיו"ר ועדת הכספים של "המזרחי העולמי" ויו"ר המזכירות המורחבת של בני עקיבא העולמית, יו"ר ועדת כספים של תנועת בני עקיבא בישראל וחבר הוועדה הכספית של "בת עמי – שירות לאומי". בנוסף הוא חבר ב"אלומה – למעורבות חברתית וערכית בחברה הישראלית". רפל שימש כחבר בהנהלות מגוון רחב של עמותות, ביניהן: "קשת – לקידום החינוך המשותף לדתיים וחילוניים"; "צוות חינוך במרכז טאוב – לחקר מדיניות חברתית בישראל", "פרס רקנאטי-צ'ייס-רש"י למורה היזם", ועוד. בפעילותו בתנועת הקיבוץ הדתי, הוא ריכז את הוועדה הרעיונית-מדינית של התנועה במשך 5 שנים, וכיהן כמזכ"ל הקיבוץ הדתי. בנוסף, רפל חבר בצוות הקרקעות המשותף לכל תנועות ההתיישבות. בתחום פעילותו, עסק בשנים האחרונות להסרת הקפאת הבנייה ביישובים, קיבוצים ומושבים – מאבק אותו הוא הגדיר כמאבק קיומי. רפל זכה לקבל מנשיא המדינה הקודם, שמעון פרס אות הוקרה, בתחום החברתי על הקמת מפעל קייטנות הקיץ לילדי באיל"ן, ו"אות יקיר עליית הנוער", מידי שר החינוך לשעבר, הרב שי פירון כהוקרה על פועלו בששת כפרי הנוער שנוסדו על ידי הקיבוץ הדתי. לקראת הבחירות לכנסת העשרים הודיע על התמודדותו בפריימריז של מפלגת הבית היהודי, אך לא נבחר במקום ריאלי. עידן הראל, אות יקיר עליית הנוער והחינוך ההתיישבותי למזכ"ל תנועת הקיבוץ הדתי, אתר דתילי, 08/04/2014. ארנון לפיד, באמונתו יחיה, ריאיון עם נחמיה רפל בידיעות הקיבוץ, 28.3.2008. נחמיה רפל מתארח ב"שעה של אנשים" ברדיו גלי ישראל, 03 במרץ 2016 נחמיה רפל בכנס חירום על הקפאת הבניה ביישובים, תנועת הקיבוץ הדתי אות הוקרה נשיא המדינה, אתר איל"ן אות יקיר עליית הנוער, אתר דתילי כתבה ברשת ב
קרטס

קרטס (Kertész) הוא שם משפחה שמקורו בהונגרית ומשמעותו גנן. האם התכוונתם ל... אימרה קרטס – סופר הונגרי יהודי אישטוון קרטס – מנצח הונגרי יהודי אמיר קרטס – מוזיקאי ישראלי אנדרה קרטס – צלם הונגרי יהודי דניאלה קרטס – שחקנית ישראלית קראטס קורטס
סטטיסטי

סטטיסטי (באנגלית: Statistic) היא תמצית של תכונה מסוימת של מדגם (למשל הממוצע האריתמטי). היא מחושבת על ידי הפעלת פונקציה (אלגוריתם סטטיסטי) על הערכים של פריטים במדגם, הנקראים ביחד 'אוסף נתונים'. בצורה יותר פורמלית, התאוריה הסטטיסטית מגדירה סטטיסטי בתור פונקציה של נתוני המדגם, שאינה תלויה בפרמטרים של ההתפלגות; כלומר, הסטטיסטי יכול להיות מחושב ישירות מן המדגם; גם לפני אמידת הפרמטרים. המונח סטטיסטי משמש גם כדי לתאר את הפונקציה, וגם כדי לתאר את ערך הפונקציה על מדגם מסוים. סטטיסטי שונה מפרמטר של אוכלוסייה. בעוד שסטטיסטי ניתן לחישוב מנתונים, פרמטר של אוכלוסייה לרוב אינו ידוע ולא ניתן לחישוב באופן מדויק (היות שלרוב, אין את הנתונים של האוכלוסייה כולה בשביל לחשב את הפרמטר, או שהאוכלוסייה אינסופית בגודלה). כשמשתמשים בסטטיסטי כדי להעריך פרמטר של האוכלוסייה, הוא נקרא אומד. לדוגמה, ממוצע המדגם הוא סטטיסטי שאומד את ממוצע האוכלוסייה, שהוא פרמטר. כאשר משתמשים בסטטיסטי (פונקציה) למטרה מסוימת, לפעמים נותנים לו שם שמצביע על המטרה שלו. למשל, בסטטיסטיקה תיאורית, סטטיסטי תיאורי משמש כדי לתאר את הנתונים; בתורת האמידה, אומד משמש להערכת פרמטר של התפלגות (האוכלוסייה); בבדיקת השערות, 'סטטיסטי מבחן' משמש לבדיקת השערה. אותו הסטטיסטי עשוי לשמש למספר מטרות – לדוגמה, ממוצע המדגם משמש לתאר את ה"מרכז" של אוסף נתונים, לצורך הערכה של ממוצע (תוחלת) האוכלוסייה או כדי לבחון השערה לגבי ממוצע האוכלוסייה. הממוצע האריתמטי של מדגם הוא סכום ערכי התצפיות במדגם, חלקי מספר התצפיות; זהו סטטיסטי. אפשר להשתמש בו כדי לאמוד את תוחלת ההתפלגות של האוכלוסייה. ממוצע מדגם שנידון בפסקה הנ"ל וחציון המדגם. שונות וסטיית תקן של מדגם. שברונים ואחוזונים של מדגם. סטטיסטי מבחן, כמו זה המשמש במבחן כי בריבוע או מבחן t. סטטיסטי סדר, כמו המקסימום והמינימום של המדגם. מומנטים של המדגם ופונקציות שלהם כמו צידוד וגבנוניות. סטטיסטי מספיק. סטטיסטי, באתר MathWorld (באנגלית)
גילעד מישורי

גילעד מישורי (נולד ב-1960 בירושלים) הוא פסנתרן ומלחין ישראלי למוזיקה קלאסית. מישורי נולד בירושלים בשנת 1960 כבנו של שמעון מישורי (2010-1922, יליד מרקולשט, בסרביה, והיה לכנר הראשי של התזמורת הסימפונית ירושלים. דודו, נתן מישורי, היה פסנתרן ומבקר מוזיקה. החל לנגן בגיל 9. לו אחות בשם רננה. כנער למד אצל שרה סיקרון ושושנה רודיאקוב, אחר כך, אצל מיכאל בוגוסלבסקי באקדמיה למוסיקה ולמחול בירושלים. בצבא שירת ככתב פרלמנטרי של גלי צה"ל. בהמלצתו של אלפרד ברנדל, המשיך לימודיו ב"הוכשולה" במינכן ובאוניברסיטת מוצרטיאום בזלצבורג, אצל גרהרד אופיץ ובהתאמה, אצל הנס לייגרף. כמו כן השתלם במוזיקולוגיה באוניברסיטת לודוויג מקסימיליאן של מינכן. עוד במהלך לימודיו החל להשתתף כפסנתרן בקונצרטים: כסולן ברסיטלים ועם תזמורות רבות בעולם וכנגן של מוזיקה קאמרית עם שותפים מהשורה הראשונה. מישורי קנה לו שם בין השאר הודות לתוכניות הקונצרטים שלו, השמות דגש על מוזיקה של המאה העשרים, מוזיקה בת זמננו בכלל, ומוזיקה של מלחינים ישראליים בפרט. גילעד מישורי היה הראשון שהקליט על תקליטורים את מכלול היצירות לפסנתר סולו ומוזיקה קאמרית עם פסנתר של המלחין לאוש יאנאצ'ק. תקליטורים נוספים, מיצירות היידן, בארטוק, שוברט, דביסי וברהמס, וכמו כן הקלטות רבות לתחנות רדיו בעולם זכו לשבחים בעיתונות. בשנת 1998, עם הופעת הבכורה של המחזור שלו, "לידער טאגבוך", לשירים של אברהם סוצקבר, זכה מישורי להכרה והכרות רחבה כמלחין. נטייתו לספרות כמקור השראה למוזיקה ניכרת ברבות מיצירותיו, כמו "בלאדות עבריות" לשירים של אלזה לסקר-שילר, "קטעי בריחה" בעקבות הרומן של אן מייקלס, רביעיית המיתרים "תהלים" לשירים של פאול צלאן או "די ווייטע היימאט מיינע", מחזור לטנור ולתזמורת לשירים של הצייר מארק שאגאל. את האופרה הראשונה שלו, "נעורי יצחק", השלים בשנת 2010. תקליטור מסחרי ראשון מיצירותיו יצא בחברת "נאוס" הגרמנית. אחרי שתי שנות פרופסורה בבית הספר הגבוה למוזיקה דטמולד-דורטמונד, משמש גילעד מישורי מאז שנת 2000 פרופסור בכיר באוניברסיטה למוזיקה בפרייבורג, גרמניה, כממשיכם בתפקיד של קרל זמאן, רוברט לוין ומישל ברוף. הוא מוזמן באופן קבוע לתת קורסים וכיתות אמן בכל רחבי העולם. אתר האינטרנט הרשמי של גילעד מישורי באתר בית הספר הגבוה למוזיקה בפרייבורג (אורכב 14.05.2016 בארכיון Wayback Machine) באתר בית מרטו בליכטנברג
מפלגת העם הלאומית (ג'מייקה)

מפלגת העם הלאומית (באנגלית: People's National Party – PNP) היא אחת משתי המפלגות הפוליטיות הגדולות בג'מייקה. המפלגה, שהוגדרה באופן מסורתי כסוציאל-דמוקרטית וחברה באינטרנציונל הסוציאליסטי, ממוקמת משמאל למתחרתה, מפלגת הלייבור של ג'מייקה. בבסיסה דגלה המפלגה בסוציאליזם כלכלי ומדיניות חוץ עצמאית, כלומר מנותקת מתכתיבי ארצות הברית במרחב הקריבי ואף בשיתופי פעולה בנושאים מקומיים עם קובה, אולם עם הזמן ובפרט לאחר 1989 אימצה מדיניות מרכזית יותר ואף נאו-ליברלית. המפלגה הייתה בשלטון בשנים 1972–1980 ו-1989–2007 ושוב מאז 2012 ועד 2016. המפלגה נוסדה ב-1938, המפלגה הפוליטית הראשונה במרחב הקריבי דובר אנגלית. מייסדה ומנהיגה הראשון היה נורמן מנלי, שהנהיג את המפלגה עד 1969 וכיהן כראש השרים של ג'מייקה לפני שקיבלה עצמאות. בנו, מייקל מנלי, הוביל את המפלגה בין השנים 1969 ועד 1992. המפלגה פנתה לקולות העניים ולתעמולת הבחירות שלה ב-1972 התגייסו בין השאר אמני הרגאיי בוב מארלי ומקס רומיאו, שהופיעו בכפרים על מנת לגייס בוחרים. שירו של רומיאו, "Let the Power Fall on I" אף הפך להמנון המפלגה בבחירות. נורמן מנלי (1938–1969) מייקל מנלי (1969–1992) פ. ג'. פטרסון (1992–2006) פורשיה סימפסון-מילר (2006–הווה), ראש ממשלת ג'מייקה בשנים 2012–2016 אתר האינטרנט הרשמי של מפלגת העם הלאומית מפלגת העם הלאומית, ברשת החברתית אקס (טוויטר) פרופיל המפלגה מאמר על המערכת הפוליטית בג'מייקה ביוגרפיה של רומיאו, Allmusic
אקווילופס

אקווילופס (שם מדעי: Aquilops americanus) הוא סוג של דינוזאור בתת-סדרה צרטופסים שחי באמריקה הצפונית בקרטיקון כ-108 מיליון שנה לפני זמננו. זהו הצרטופסי הקדום ביותר הידוע מאמריקה הצפונית ומעיד ככל הנראה על הגירות צרטופסים שהתרחשו בין אמריקה לאסיה במשך מיליוני שנים. במובנים רבים, זוהי גרסה מוקדמת ומוקטנת ביותר של הטריצרטופס. פירוש שמו "פני עיט". האקווילופס היה דינוזאור קטן מאוד, אורכו היה כ-60 ס"מ, ומשקלו 1.6-3 ק"ג. לגולגולת שלו מאפיינים של צרטופסים: ראשו כלל מקור קרני חזק וחד האופייני לצרטופסים, עצמות לחיים מחודדות וכן בליטת עצם דמוית עטרה אך קצרה בהרבה ומלאה בבליטות קוצניות סביב העורף. הוא היה אוכל צמחים. מבחינת מאפייניו הוא היה קרוב יותר לצרטופסים הפרימיטיביים של מזרח אסיה מאשר לצרטופסיים המתקדמים של אמריקה הצפונית. מאובני האקווילופס נתגלו לראשונה ב-1997 במונטנה, ארצות הברית, על ידי צוות פלאונטולוגים בראשות אנדרו פארקה. מאובניו - שכללו בעיקר גולגולת כמעט שלמה - נתגלו בשכבת סלע שגילה מתוארך ל-109-104 מיליון שנה לפני זמננו. ב-2014 פרסמו פארקה ועמיתיו מאמר ב-PLoS ONE המתאר מדעית את אקווילופס והגדירו אותו כסוג חדש. מדיה וקבצים בנושא אקווילופס בוויקישיתוף אקווילופס, באתר האנציקלופדיה של החיים (באנגלית) Farke, Andrew A.; Maxwell, W. Desmond; Cifelli, Richard L.; Wedel, Mathew J. (2014-12-10). "A Ceratopsian Dinosaur from the Lower Cretaceous of Western North America, and the Biogeography of Neoceratopsia". PLoS ONE. 9 (12). doi:10.1371/journal.pone.0112055. Pointy-cheeked, Horned Dinosaur Unearthed in Montana חדשות Discovery, דצמבר 2014 בריאן סוויטק, Bunny-Size Dinosaur Was First of Its Kind in America, נשיונל ג'יאוגרפיק, 10 בדצמבר 2014 Farke, Andrew A.; Maxwell, W. Desmond; Cifelli, Richard L.; Wedel, Mathew J. (2014-12-10). "A Ceratopsian Dinosaur from the Lower Cretaceous of Western North America, and the Biogeography of Neoceratopsia". PLoS ONE. 9 (12). doi:10.1371/journal.pone.0112055. אקווילופסים מגוננים על צאצאים מגוביקונודון (Gobiconodon)
ז'אק, נסיך מונקו

ז'אק הונורה רנייה גרימלדי, נסיך מונקו (בצרפתית: Jacques Honoré Rainier; נולד ב-10 בדצמבר 2014) הוא יורש העצר של נסיכות מונקו. הנסיך ז'אק נולד ב-10 בדצמבר 2014, בבית החולים על שם סבתו המנוחה הנסיכה גרייס, בנם של אלבר השני, נסיך מונקו ושרלין, נסיכת מונקו, ואחיה התאום של הנסיכה גבריאלה. על אף שאחותו נולדה שתי דקות לפניו ז'אק קודם לה בסדר הירושה בשל חוק העדפת הבן הבכור. עד ללידתו של ז'אק היה חשש להמשכיות של בית גרימלדי בשל העובדה שלאביו, המושל במונקו לא היו בנים במסגרת נישואין וממשלת מונקו נאלצה לשנות את החוק כך שדודתו, אחות אביו, קרוליין, נסיכת הנובר, תוכל לרשת את הכתר אם לא ייוולדו לאלבר השני ילדים במסגרת נישואין. עם לידתם של ז'אק ואחותו נורו מארמון מונקו 42 מטחי כבוד (21 עבור כל אחד מהם). מדיה וקבצים בנושא ז'אק, נסיך מונקו בוויקישיתוף שמחה כפולה: נסיכת מונאקו ילדה תאומים, באתר ynet, 10 בדצמבר 2014 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תעתוע (כטב"ם)

תעתוע (באנגלית: Ghost) הוא כטב"מ בצורת מסוק, מתוצרת התעשייה האווירית לישראל. משקלו ארבעה קילוגרמים, והוא נועד לספק לכוחות לוחמים תמונה מודיעינית בזמן אמת בשטח בנוי. המסוק ללא טייס נועד, בין היתר, לסייר לפני כוחות הנמצאים בפעילות ביטחון שוטף (בט"ש) ולהעביר צילומים של מוקשים ומכשולים אחרים המונחים על הציר או בצדו. הוא נוחת וממריא אנכית ומסוגל לבצע טיסה וריחוף תוך שמירה אוטומטית על מיקום וגובה. יש לו חתימה אקוסטית נמוכה ויכולת שהייה באוויר של כחצי שעה. הוא בעל יכולת נשיאה של מטע"ד (מטען ייעודי) לתצפית יום או לילה. התעשייה האווירית חשפה את ה"תעתוע" במסגרת השתתפותה בתערוכת AUVSI בוושינגטון. משקל המראה מקסימלי - 4 ק"ג זמן שהייה - 30 דקות מהירות תפעול - 0-35 קשר אורך - 145 סנטימטרים (106 במצב מקופל) רוחב - 75 סנטימטרים (11 במצב מקופל) - סרטון רשמי של התע"א על ה"תעתוע", באתר YouTube דף המוצר, באתר התעשייה האווירית
הלמס

הלמס (באנגלית: Helms) הוא שם משפחה. האם התכוונתם ל... אד הלמס – שחקן וקומיקאי אמריקאי הרמן הלמס – שחמטאי אמריקאי, סופר ועורך מייק הלמס – כדורסלן אמריקאי ריצ'רד הלמס – ראש ה-CIA ה-8 ג'סי הלמס – סנאטור אמריקאי הלמ"ס
גביע דייוויס 1933

אתגר הטניס הבינלאומי 1933 (באנגלית: 1933 International Lawn Tennis Challenge) הייתה התחרות ה-28 במניין של מה שנודע היום כ"גביע דייוויס". מחזיקי הגביע היו נציגי צרפת ומשחק הגמר נערך בפריז. לתחרות נרשמו 33 נבחרות שחולקו ל-2 בתים- "בית אמריקה" ו"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה נבחרת ארצות הברית הפסידה לנבחרת בריטניה. המשחק על התואר נערך ב-28-30 ביולי 1933 בפריז, צרפת. נבחרת צרפת שיחקה נגד נבחרת בריטניה והפסידה עם תוצאה 2:3. בכך נפסק רצף הניצחונות של נבחרת צרפת שנמשך שש שנים. בית זה כלל 9 נבחרות שחולקו ל-2 תת-בתים. הקבוצה כללה 5 נבחרות, אך נבחרת ברזיל לא התייצבה למשחק. משחק על ראשות הבית התקיים בצ'בי צ'ייס, מרילנד שבארצות הברית ב-27-25 במאי 1933. ארצות הברית ניצחו את ארגנטינה עם התוצאה 5:0. הבית כלל 24 קבוצות, כולל אוסטרליה, דרום אפריקה, יפן, מצרים והודו הבריטית. לאחר משחקים מוקדמים החלו משחקי רבע הגמר. המשחק בין מנצחי הבתים התקיים בפריז, צרפת במהלך 22-21 ביולי 1933. נבחרת בריטניה ניצחה את נבחרת ארצות הברית עם התוצאה 1:4. מדיה וקבצים בנושא גביע דייוויס 1933 בוויקישיתוף נתונים על התחרות
אורן אדיר

אורן אדיר הוא מכ"ם AESA (ראשי תיבות באנגלית: Active Electronically Scanned Array (אנ'), בעברית: מערך תר אלקטרונית פעיל) מדגם EL/M-2080S מסדרת אורן המפותח ומיוצר על ידי מפעל "אלתא מערכות" של התעשייה האווירית לישראל, ומשמש כמכ"ם בקרת האש של מערכת ההגנה נגד טילים "חץ" לצד המכ"ם הקיים, אורן ירוק. בשל מאפייניו הטכניים הוא יעיל יותר מאורן ירוק, עם טווח של כ-1,000 קילומטרים. ב-2010 הודיע דובר צה"ל על הצטיידות בסוללה שלישית של טילי חץ. ב-2012 המכ"ם הוצב בסוללה זו. המכ"ם ממשיך לשמש את המערכת (לאחר עדכון גרסאות) כחלק ממערכת חץ 3. אורן ירוק תמונת המכ"ם באתר התעשייה האווירית המכ"ם שיגלה טילים מטווח גדול, אריה אגוזי, באתר IsraelDefense, ינואר 2012 A Third Antimissile Battery on its Way, באתר התעשייה האווירית, אוקטובר 2014 ערך זה הוא קצרמר בנושא צה"ל ובנושא חיל האוויר הישראלי. אתם מוזמנים לתרום לוויקיפדיה ולהרחיב אותו.
מצר סומבה

מצר סומבה (באינדונזית: Selat Sumba) הוא מצר ים באינדונזיה בין האי סומבה (אנ') מדרום לבין האיים (ממזרח למערב) פלורס, רינקה (אנ'), קומודו וסומבאווה (אנ'), מצפון. המצר מקשר בין ים סאבו (באוקיינוס השקט) ממזרח לבין האוקיינוס ההודי ממערב. איי סונדה הקטנים (אנ') שוכנים מצפון לאוסטרליה. ים סאבו הוא אחד מגופי המים של הים הבין-יבשתי האוסטרלו-אסייתי שהוא ים בין-יבשתי, השוכן בשולי האוקיינוס השקט. ערך זה הוא קצרמר בנושא גאוגרפיה של אינדונזיה. אתם מוזמנים לתרום לוויקיפדיה ולהרחיב אותו.
LaWS

LaWS (ראשי תיבות של: Laser Weapon System) הוא תותח לייזר חדשני בפיתוח ה-ONR (אנ'), יחידת מחקר ופיתוח של חיל הים של ארצות הברית. ב-2014 הוצבה המערכת לראשונה על ספינת הלוחמה האמפיבית "USS Ponce". באותה שנה בוצעו בה ניסויים מוצלחים בתקיפת יעדים כגון מזל"טים, ספינות ומטרות נייחות ימיות ויבשתיות. בדצמבר 2014 נכנסה לשירות מבצעי. בשנת 2018 נחתם חוזה לאספקת שני מערכות נוספות במהלך שנת 2020. מדיה וקבצים בנושא LaWS בוויקישיתוף סרטון חשיפה רשמי של חיל הים האמריקאי, סרטון באתר יוטיוב US Navy’s first laser weapon cleared for combat, blows up a boat, a small plane, בבלוג ExtremeTech, דצמבר 2014 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
מלחין לאומי

מלחין לאומי הוא כינוי שניתן למלחין מסוים, המשקף את ההערכה הרבה אליו במדינה זו, ואת השימוש ביצירותיו כסמלים לאומיים באותה מדינה. לרוב נתפסות יצירותיו כמשקפות את רוח העם או את הזהות הלאומית. תואר זה דומה במידה מסוימת לתואר משורר לאומי. בין הארצות בהן קיים "מלחין לאומי" נמנות: ארצות סקנדינביה: דנמרק: נילס גאדה. פינלנד: ז'אן סיבליוס. נורווגיה: אדוורד גריג. שוודיה: הוגו אלפן. מדינות מזרח אירופה: ארמניה: אראם חאצ'טוריאן. צ'כיה: אנטונין דבוז'אק, בדז'יך סמטנה. הונגריה: בלה בארטוק. ליטא: מיקולאיוס קונסטנטינס צ'יורליוניס. פולין: סטניסלב מוניושקו, פרדריק שופן. רומניה: ג'ורג'ה אנסקו. אוקראינה: מיקולה ליסנקו. רוסיה: ניקולאי רימסקי-קורסקוב. מדינות אירופאית קטנות: אירלנד: טורלו או'קרולן. ליכטנשטיין: ג'וזף ריינברגר. ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
מנחם תעיזי

מנחם ישעיהו תעיזי (13 במרץ 1978, ד' באדר ב' ה'תשל"ח - 3 בדצמבר 2012, י"ט בכסלו תשע"ג), היה סופר, משורר וצייר קומיקס ומאייר חרדי. נולד לרב שמואל והרבנית זהבה תעיזי, גדל במושב מבוא מודיעים למד בישיבת חסידי חב"ד ליובאוויטש צפת. לאחר לימודיו נישא לאבישג ולהם שישה ילדים. גיסו הוא העיתונאי אבי רוזן ואחיותיו הן הסופרת החרדית דבורה רוזן, המשוררת נחמה קורץ והמוזיקאית צופיה תעיזי. אייר ספרים רבים והוציא לאור ספרי קומיקס אותם אייר וכתב. טורי קומיקס בהמשכים שלו התפרסמו בעיתונים רבים ביניהם בעיתוני רשת קו עיתונות. הוא אף עסק בכתיבה ובמוזיקה ואלבום עם שיריו יצא לאחר פטירתו על ידי המשפחה. תעיזי היה חסיד חב"ד, בשנותיו האחרונות התגורר באילת. בי"ט בכסלו תשע"ג ביקר בירושלים, גופתו נמצאה סמוך לחומות העיר העתיקה באזור שער האשפות לאחר שככל הנראה נפל מגובה רב. נקבר בחלקת התימנים, בבית הקברות בהר הזיתים. לפרוץ את החומות, ירושלים: יפה נוף, תשס"ו באש ובמים, ירושלים: יפה נוף, תשס"ז מה שספר לי אבא: שלשה ספורי קומיקס מרתקים על מסירות נפשם של יהודי רוסיה, ירושלים: יפה נוף, 2008 דבורה רוזן, התעלומה בעליית הגג, ירושלים: יפה נוף, תשס"ט מושיקו וכדורי הפלא, ירושלים: יפה נוף בעקבות אבודים, ירושלים: יפה נוף מנוחה פוקס, ספורים חביבים שקרו בחיים לב אמיץ, ירושלים: יפה נוף-פלדהיים, 2014 דבורה רוזן, ילדי המושבה במבצע הצלה, ירושלים: יפה נוף, 2014 רשימת הפרסומים של מנחם תעיזי, בקטלוג הספרייה הלאומית הספרים של מנחם תעיזי, באתר "סימניה" עם מותו קובי רוזן, ‏בד"ה: המאייר החרדי מנחם תעיזי הלך לעולמו, באתר כיכר השבת, 3 בדצמבר 2012 טרגדיה: המאייר מנחם תעיזי ז"ל נמצא ללא רוח חיים, באתר בחדרי חרדים, 3 בדצמבר 2012 מנחם תעיזי, דף שער בספרייה הלאומית
נשר לבן-ראש

נשר לבן-ראש (שם מדעי: Trigonoceps occipitalis) הוא מין ממשפחת הנציים מתת-משפחת נשרי העולם הישן והוא מין יחיד בסוג Trigonoceps. הנשר לבן הראש חי רק באפריקה ודואה בחיפוש אחר נבלות כשבלילות הוא ישן על ענפים הסמוכים למים. הוא עוף גדול וחזק ראשו וצווארו קירחים ומקורו ורוד וקצהו לבן, נוצות כנפיו חומות, הבטן לבנה והזנב שחור. אורכו של הנשר לבן הראש 72–85 ס"מ, מוטת כנפיו 207–230 ס"מ. משקל הנשר מגיע עד 4 ק"ג אך הנקבות יכולות לשקול עד 4.7 ק"ג. הנשר לבן הראש מצוי בסכנת הכחדה חמורה. מדיה וקבצים בנושא נשר לבן-ראש בוויקישיתוף נשר לבן-ראש, באתר ITIS (באנגלית) נשר לבן-ראש, באתר NCBI (באנגלית) נשר לבן-ראש, באתר Animal Diversity Web (באנגלית) נשר לבן-ראש, בבסיס הנתונים ARKive (באנגלית) נשר לבן-ראש, באתר האנציקלופדיה של החיים (באנגלית) נשר לבן-ראש, באתר GBIF (באנגלית) נשר לבן-ראש באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
תעיזי

תעיזי הוא שם משפחה תימני, שנגזר משמו של מחוז תעיז בתימן. האם התכוונתם ל... אברהם בר-עוז (תעיזי) - משורר וצייר ישראלי מנחם תעיזי – צייר קומיקס ומאייר חרדי מרדכי שרעבי (שם לידה: מרדכי יפת-תעיזי) - רב, מקובל, מייסד וראש ישיבת המקובלים נהר שלום
רפל

רפל היא משפחה ישראלית. האם התכוונתם ל... דב רפל – פרופסור ורב, חוקר הפילוסופיה של החינוך, ותולדות עם ישראל ומחשבת ישראל; אביהם של יואל ונחמיה רפל יואל רפל – היסטוריון של עם ישראל וארץ ישראל, סופר, עורך ועיתונאי ישראלי נחמיה רפל – מזכ"ל הקיבוץ הדתי, משמש כיו"ר ועדת הכספים של בני עקיבא ותנועת המזרחי העולמי שונות דאסו ראפאל – מטוס קרב צרפתי רב-משימתי
PNP

האם התכוונתם ל... סוג טרנזיסטור מפלגת העם הלאומית (ג'מייקה) כמסקס